Rentei

Rentei oli Venemaa Keisririigi Riigipanga allasutus kubermangudes,Eesti keele seletav sõnaraamat eesti kõnekeeles nimetati renteiks eelkõige Riigipanga lähemalasuvaid – Tallinna ja Riia – kontoreid ning nende "kreisilinnades" (maakonnakeskustes) asunud harukontoreid.  

Venemaa Riigipank rajati 1860. aastal Peterburis. Samal aastal asutati Riigipanga kontorid Moskvas, Arhangelskis, Odessas, Riias, Kiievis, Jekaterinburgis ja Harkovis. Kontori eesotsas oli juhataja ja 2–4 direktorit, kes allusid vahetult Riigipanga juhatusele. Riigipanga Tallinna osakond ehk rentei avati 01.09.1875 (Senati 20.12.1863 ukaasi alusel). Tallinna rentei allus Riigipangale Peterburis ja Rahandusministeeriumi riigikassa departemangule.

Renteide ülesanneteks oli vanade riiklike krediidiasutuste võlgade likvideerimine, lühiajalise krediidi andmine kaubandusele, tööstusele ja põllumajandusele, talumaade väljaostule ja riigikassa haldamisele kaasaaitamine, samuti arvelduste, laenude ning hoiuste vastuvõtmine ja rahaülekannete tegemine (renteide vahel).Riigipanga Tallinna osakond, www.eha.ee, EAA.184

Venemaa Riigipanga Tallinna kontor lõpetas tegevuse 1918. aasta detsembris. Selle alusel loodi Eesti Pank, mis alustas tegevust veebruaris 1919. Viimased rentei maakondlikud harukontorid likvideeriti Eestis 1922. aastaks, nende funktsioonid siirdusid Eesti Panga osakondadele.Eesti Entsüklopeedia, kd VII. Tartu, 1936, lk 155-156. 

Viited

Kategooria:Eestimaa kubermang
Kategooria:Liivimaa kubermang
Kategooria:Eesti rahandus